《咏庭桧赠深甫》
宋代·刘敞

自吾卧家巷，幽独谢邻里。顾怜庭中桧，常以比君子。

春秋色不变，朝夕影双峙。谁言冰霰繁，稍乱蒹葭毁。

始知岁寒甚，惨惨不自喜。怅然对之叹，尔复那至此。

陈蔡称愠见，由也德可鄙。天损吾能违，放歌有焱氏。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。